Når er det best å reise til Vietnam?
Det er ikke ett rett svar på når det er best å reise til Vietnam, for du kan reise rundt og oppleve ulike temperaturer og årstider fra nord til sør. Skal du besøke den populære byen Ho Chi Minh City, er det mange som anbefaler å reise fra november til april, for da er det både behagelig vær og lav luftfuktighet. Dersom du reiser til Nord-Vietnam, kan du forvente at det er relativt tørt og litt lavere temperaturer på rundt 20 grader fra november til april. Her i nord finner du populære steder slik som Hanoi. Fra mai til oktober er det regntid, men også varmest med opptil 35 grader. Det er varmere i sentral-Vietnam og populære Sør-Vietnam. I sentral-Vietnam ligger blant annet Da Nang og Hoi An, som er steder de fleste har lyst til å få med seg under besøket. Du finner få steder som er så vakre og har så god mat som her. Sør i landet finner du byen Ho Chi Minh City, og her er det stabile temperaturer hele året, med omtrent 25-30 grader. Det er tørketid fra november til april, og regner vanligvis mer fra juni til oktober.